കോണ്ഗ്രസ് സമരത്തിനെതിരെ രോഷാകുലനായി നടന് ജോജുകാറിന്റെ ചില്ല് തകര്ത്തു കോണ്ഗ്രസിന്റെ വഴിതടയല് സമരത്തിനെതിരെ രോഷാകുലനായി നടന് ജോജു ജോര്ജ്. ദിനം പ്രതി ഉയര്ന്ന ഇന്ധനവിലയ്ക്കെതിരെയായിരുന്നു സമരം. രണ്ട് മണിക്കൂറായി ആളുകള് കഷ്ടപ്പെടുകയാണ്. സാധാരണക്കാരെ ബുദ്ധിമുട്ടിച്ചു കൊണ്ടുള്ള സമരം കൊണ്ട് എന്താണ് നേടുന്നതെന്നും ജോജു പ്രതികരിച്ചു. പ്രതിഷേധത്തിന് പിന്നാലെ കോണ്ഗ്രസ് സമരം അവസാനിപ്പിക്കുകയും ചെയ്തു. അതേസമയം ജോജു മദ്യപിച്ച് ബഹളം വെച്ചു ,വനിതകളോട് അസഭ്യംപറഞ്ഞു എന്ന ആരോപണവുമായി കോണ്ഗ്രസും രംഗത്തെത്തി. കോണ്ഗ്രസ് പ്രതിഷേധത്തിനെതിരെനടന് ജോജു ജോര്ജ് പരസ്യമായി പ്രതിഷേധിച്ചതവുമായി രംഗത്ത് എത്തിയത്തോടെ വന് സംഘര്ഷമാണ് അരങ്ങേറിയത്. ഗതാഗത കുറുക്കില്പ്പെട്ട ജോജു ജോര്ജ് വാഹനത്തില് നിന്നിറങ്ങി കോണ്ഗ്രസ് പ്രവര്ത്തകരോട് കയര്ത്തു. പിന്നാലെ ജോജു ജോര്ജിന്റെ വാഹനത്തിന്റെ ചില്ല് പ്രവര്ത്തകര് തകര്ത്തു.എറണാകുളം ജില്ലാ കോണ്ഗ്രസ് കമ്മിറ്റിയുടെ നേതൃത്വത്തിലാണ് രാവിലെ 11 മുതല് ഒരു മണിക്കൂര് ഇടപ്പളളി വൈറ്റില ബൈപ്പാസ് ഉപരോധിച്ചത്.രോഗികള് ഉള്പ്പെടെ നൂറുകണക്കിന് ആളുകള് ഏറെ നേരം വഴിയില് കുടുങ്ങിയതോടെയാണ് ജോജു ഉള്പ്പെടെ നിരവധി പേര് പ്രതിഷേധവുമായി രംഗത്തെത്തിയത്. തുടര്ന്ന് പൊലീസ് എത്തി ആളുകളെ ഒഴിപ്പിച്ചു.